**Szám:** 1-13/2024.

15. sz. napirendi pont

**Előterjesztés**

**Zalaszentgrót Város Önkormányzata Képviselő-testületének**

**2025. december 18-i rendes, nyilvános ülésére**

**Tárgy:** Döntés Versenyképes Járások Program támogatási igények benyújtásáról

**Tisztelt Képviselő-testület!**

A Versenyképes Járások Program II. üteme a felhívás közzétételével 2025. október 15-én elindult.

Az Önkormányzat elfogadott Gazdasági Programja, és az abból elkészített, a Pénzügyi és Gazdasági Bizottság által jóváhagyott prioritási lista, az I. ütemben kidolgozott fejlesztési elképzelések, az időközben felmerült új igények és körülmények alapján összeállítottuk a város tárgyi felhívásra tervezett projektötleteit.

A benyújtási időszakot megelőzően – hasonlóan az I. ütem tervezési időszakához – a járásközponti település polgármestereként egyeztetést kezdeményeztem a járási települések polgármestereivel, amelynek keretében – figyelembe véve a jelen időszakra szóló felhívásban foglaltakat – 2025. október 30-án egyhangú megállapodás született a rendelkezésre álló keretösszeg mértékéig – 250.000.000 Ft. - a fejlesztési igények benyújtásáról.

Ezen, hangsúlyozom minden résztvevő település által elfogadott döntés értelmében Zalaszentgrót Város Önkormányzata – az I. ütemben a Járási Fejlesztési Fórum által jóváhagyott, és Minisztérium felé felterjesztésre került, de forráshiány miatt támogatásban nem részesült projektek keretösszege mértékéig – 98.935.253,-Ft összegben nyújtotta be 3 db fejlesztési igényét.

A benyújtott fejlesztési igények:

|  |  |  |  |
| --- | --- | --- | --- |
| Megnevezés | **Vidéki lakosság járóbeteg ellátási szolgáltatásainak fejlesztése a zalaszentgróti járásban** | **Közlekedésfejlesztés a Zalaszentgróti Járásközpontban** | **„A járásközpont közművelődési intézményének infrastrukturális fejlesztése”** |
| Igényelt összeg | **32 702 500 Ft** | **43 372 573 Ft** | **22 860 000 Ft** |
| Rövid összefoglaló | **Kisbusz**beszerzés **Kamerarendszer** telepítés **Hőlégsterilizátor** beszerzése | **Spar** üzlet előtt **gyalogosátkelőhely** kialakítása, buszmegálló áthelyezése **Aranyodi utca** zebra környezetében záró **aszfaltréteg** kivitelezése Tervezési és műszaki ellenőri szolgáltatás igénybevétele | Zalaszentgróti Városi **Művelődési Központ** bejárati rész **nyílászárók** cseréje **Aula** gipszkarton állmennyezet kialakítása Aula festése, villanyszerelési munkák **Napelemes rendszer** telepítése Tervezői és műszaki ellenőri szolgáltatások |

A megállapodásról, és a benyújtott fejlesztési igényekről szóban és írásban is tájékoztattam Nagy Bálint országgyűlési képviselőnket.

Sajnálatosan, azonban járásunk több településének polgármestere sem tartotta be a 2025. október 30-ai megállapodásunkat, így az összesítést követően a Zalaszentgróti Járás Fejlesztési Tanácsának előterjesztésének kézvételekor szembesültünk a 287.266.442 Ft összegű túligénylés tényével.

Az előterjesztett javaslat szerint a:

* + - * a „Közlekedésfejlesztés a Zalaszentgróti Járásközpontban” fejlesztési igény 14.309.938 Ft csökkentéssel 29.062.818 Ft-tal és
* a „A járásközpont közművelődési intézményének infrastrukturális fejlesztése” című fejlesztési igény tartaléklistára helyezését javasolja.

Az eljárásrend szerint módosított javaslat nem terjeszthető elő, így ellenszavazatom ellenére a Járási Fejlesztési Fórum elfogadta a fenti módosításokat.

A felterjesztést követően a Zala Vármegyei Főispán 2025. december 3-i tájékoztatása szerint a Versenyképes Járások Program végrehajtási rendszeréről szóló 2/2025. (II.28.) KTM rendelet 7. § (2) bekezdése alapján Miniszter Úr döntése értelmében az előminősítési eljárást követően:

* a 4372 azonosító számú, Vidéki lakosság járóbeteg ellátási szolgáltatásainak fejlesztése a zalaszentgróti járásban című fejlesztési igény, 32.702.500 forint összegben,
* és 4542 azonosító számú, Közlekedésfejlesztés a Zalaszentgróti járásközpontban című fejlesztési igény, 29.062.818 forint összegben nyújtható támogatás.

A fentiek alapján kérem a Képviselő-testület döntését a fenti támogatási igények benyújtására.

A Pénzügyi és Gazdasági Bizottság az előterjesztést a 2025. december 11-i ülésén megtárgyalta és a 126/2025.(XII.11.) számú határozatával a Képviselő-testületnek elfogadásra javasolja.

Kérem a Tisztelt Képviselő-testületet, hogy az előterjesztést tárgyalja meg, majd azt követően fogadja el a következő határozati javaslatot:

**Határozati javaslat:**

Zalaszentgrót Város Önkormányzata Képviselő-testülete úgy dönt, hogy a Versenyképes Járások Program végrehajtási rendszeréről szóló 2/2025. (II.28.) KTM rendelet 7. § (2) bekezdése alapján az előminősítési eljárást követően dr. Navracsics Tibor miniszter úr döntése értelmében támogatási igényt nyújt be az alábbiak szerint:

* a 4372 azonosító számon, „Vidéki lakosság járóbeteg ellátási szolgáltatásainak fejlesztése a zalaszentgróti járásban” címmel, 32.702.500,-Ft értékben.
* és 4542 azonosító számon, a „Közlekedésfejlesztés a Zalaszentgróti járásközpontban” címmel, 29.062.818,-Ft összegben.

A Képviselő-testület felhatalmazza Baracskai József polgármestert a támogatási igényt benyújtásához és igénybevételéhez szükséges intézkedések megtételére.

**Határidő:** 2025. december 19.

**Felelős:** Baracskai József polgármester

Zalaszentgrót, 2025. december 15.

|  |  |
| --- | --- |
|  | **Baracskai József**  polgármester |

A határozati javaslat a törvényességi

követelményeknek megfelel.

|  |  |
| --- | --- |
| p | **Dr. Simon Beáta**  jegyző |